افتكرنى

كلمات الأغنية 
 افتكرنى افتكرنى يا اللى قلبك مش فاكرني

افتكر يوم وافتكرني

افتكرنى فى غروب الشمس والليل بيناديها

والامانى هيا رايحة وراح نصيب العمر فيها

الشـــمـــــس دى املى انا

اللى فى هواك راح واتفنى

ابقى شوفها وافتكرني

افتكرنى فى ربيع الورد لما عيونه تبكي

والحبايب عارفة جرحه يسألوه من ايه بيشكي

الــــورد ده قــــلبى انا

اللى انجرح بك وانضنى

ابقى ضمه وافتكرني

دنيا من عمر الامانى فين زمانها وفين زماني

اشتريها وابيع حياتى لو قدرت اعيشها تاني

والـــدنيا دى حبى انـــــا

اللى فى هواك يومه بسنة

آه افتكرها وافتكرني

افتكرنى يا اللى قلبك مش فاكرني

افتكر يوم وافتكرني


 شوف كمان 
 ليستة اغانى محمد عبد الوهاب

تصنيف:اغانى باللغه المصريه
تصنيف:اغانى محمد عبد الوهاب
تصنيف:كلمات اغانى